Tartu Ülikooli korvpallimeeskond alistas Balti liiga kaheksandikfinaalis kahe kohtumise kogusummas Kasahstani meeskonna Atõrau Barsy ja jõudis järgmisesse ringi.
Täna teenis Tartu 74:45 võidu. Eile olid tartlaste võidunumbrid 83:49.
Tartu kasuks viskasid täna Mandell Thomas 17 ja Dominykas Milka 15 punkti. Kaotajatele tõi Trevin Parks 18 silma.
Tartu kohtub veerandfinaalis Jekabpilsi või Nevezisega. Jekabpilsi ja Nevezise vahel on mõlemad kohtumised veel pidamata.
Teises samal ajal toimunud kohtumises kaotas TLÜ/Kalev 75:92 Liepaja Triobetile. TLÜ/Kalevile tõi Kristo Saage 23 silma. Selles paaris oli kavas avakohtumine, kordusmäng toimub 21. veebruaril.